**נספח 1 – הבהרות לעניין חוות דעת רואה חשבון לגבי ביקורת הנערכת במסגרת דיווח שנתי לפי סעיף 7(ג)**

 **לחוק להסדרת הטיפול באריזות, התשע"א-2011, לחברות המבקשות לדווח על פי מחזור**

להלן הבהרות לעניין נוסח מוסכם לחוו"ד על הדוח המיוחד הניתן במסגרת דיווח שנתי לפי סעיף 7(ג) לחוק להסדרת הטיפול באריזות, התשע"א 2011 (להלן- חוק האריזות), לחברות המבקשות לדווח על פי מחזור, בהתאם לדרישות המשרד להגנת הסביבה כפי שבאו לידי ביטוי בנספח הדיווחים להסכם לדוגמא עם יצרן ויבואן בסעיף 3.1.2.

1. במקומות בהם נותן האישור אינו רו"ח המבקר אלא רו"ח, יש לתקן את כותרת הדו"ח לדו"ח רו"ח במקום דו"ח רו"ח מבקר;
2. לפי סעיף 6 לתקן בחינת מהימנות (ישראל) 3000, האחריות על הדוח מוטלת על החברה ולכן עליה לאשר בחתימתה את נכונות הדוח;
3. מבלי לגרוע מהאמור בסעיף 3.1.2 לנספח דיווחים להסכם יצרן ויבואן, השנה הראשונה לדיווח על פי מחזור תתאפשר רק כאשר דיווח "שנת הבסיס" מבוסס על קטלוג אריזות מפורט, הנסמך על היקף מכירות של שנת דיווח מלאה (ולא על חלק ממנה).
4. בהתאם לנספח הדיווחים להסכם לדוגמא עם יצרן ויבואן דיווח לשנת הבסיס הוא דיווח שנתי על פי שיטת הדיווח המפורטת, הנוסח המוסכם שלהלן הוא הנוסח שיינתן על הדיווח שנתי על פי שיטת הדיווח על פי מחזור. נוסח זה יינתן בהתאם לסעיף 3 לעיל. דיווח על פי השיטה המפורטת יינתן אחת לחמש שנים ובכל שנה ראשונה של כל תקופת הכרה חדשה.
5. הדיווח על-פי שיטת הדיווח לפי מחזור לא יינתן במקרה בו משקל האריזות עולה על 300 טונות לפי תוצאת החישוב האריתמטי לצורך הדיווח.
6. הדיווח השנתי על פי מחזור יהיה בפורמט שנת הבסיס, ויוכפל באחוז הגידול השנתי במחזור העסקאות, כמפורט בנספח הדיווחים להסכם לדוגמא עם יצרן ויבואן בסעיף 3.1.2.

|  |
| --- |
| **נספח 2 - דוח מיוחד של רואה חשבון במתכונת של "חוות דעת" בדבר הנתונים הכלולים בדיווח השנתי**  **על פי החוק להסדרת הטיפול באריזות, התשע"א-2011 – שיטת דיווח לפי מחזור** |

|  |  |  |
| --- | --- | --- |
|  |  | **תאריך \_\_\_\_\_\_\_\_\_\_** |
| לכבוד |  |  |
| [שם מנהל החברה] מנכ"ל |  |  |
| [כתובת החברה, עיר] |  |  |

א.ג.נ.,

הנדון: **דוח רואה חשבון מבקר בדבר הנתונים הכלולים בדיווח השנתי לשנת XXX על פי החוק להסדרת הטיפול באריזות, התשע"א-2011**

ביקרנו את הנתונים הכלולים בדיווח השנתי של חברת \_\_\_ (להלן- החברה), לשנה שהסתיימה ביום 31 בדצמבר\_\_\_ (להלן- "**הדוח**"), המצורף בזה והמסומן בחותמת משרדנו לשם זיהוי בלבד. הדוח הינו באחריות הנהלת החברה. אחריותנו היא לחוות דעה על הנתונים הנ"ל בדוח בהתבסס על ביקורתנו.

[הנתונים הכלולים בדוח של שנת הבסיס[[1]](#footnote-2) בוקרו על-ידי רואה חשבון קודם אשר הדוח שלו עליהם מיום \_\_\_\_ 202X כלל חוות דעת בלתי מסוייגת][[2]](#footnote-3)

ערכנו את ביקורתנו בהתאם לפעולות המפורטות להלן. ביקורתנו נערכה במטרה להשיג מידה סבירה של בטחון שאין בנתונים שבדוח הצגה מוטעית מהותית. אנו סבורים שביקורתנו מספקת בסיס נאות לחוות דעתנו.

ביקורתנו כללה את הפעולות הבאות:

1. בדיקת מחזור העסקאות של החברה לשנה שהסתיימה ביום \_\_\_ ולשנת הבסיס1,[[3]](#footnote-4), בהתאם למרשמי הדיווח לשע"מ (מס ערך מוסף) לפני מע"מ.
2. בחינת חישוב שיעור השינוי בין מחזור העסקאות בתקופת הדיווח לבין מחזור העסקאות בשנת הבסיס1.
3. בדיקה שנתוני שנת הבסיס1 הועברו באופן נכון לצורך החישוב האריתמטי המופיע בסעיף 4 שלהלן.
4. בדיקה אריתמטית של החישובים המתבצעים על נתוני שנת הבסיס1 לצורך הכנת הדיווח השנתי.
5. בהתאם לתוצאת החישוב האריתמטי האמורה בסעיף 4 לעיל, בדיקה שמשקל האריזות בדיווח השנתי לצורך דיווח על פי מחזור לא עלה על 300 טונות.

לדעתנו, הנתונים הכלולים בדוח הנ"ל של החברה משקפים באופן נאות, מכל הבחינות המהותיות, את הרישומים על פי הרשומות עליהן הם מתבססים.

|  |
| --- |
| **בכבוד רב,** |
|  |
| **רואי חשבון** |

1. ככל שיצרן/יבואן מבקש לדווח את הדיווח השנתי לשנת 2019 על פי מחזור ועומד בתנאי הדיווח לשיטה זו, שנת

 הבסיס היא שנת 2018. [↑](#footnote-ref-2)
2. פסקה זו תינתן כאשר שנת הבסיס בוקרה על-ידי רואה חשבון קודם. [↑](#footnote-ref-3)
3. תקופת הבסיס - בהתאם לתקופה המצוינת על גבי הדוח. [↑](#footnote-ref-4)